AlexejDobrolubov/national_council_slovak_2010 huggingface dataset:
33. schôdza NR SR - 14.deň - B. popoludní
Dátum: 2025-04-15
Poslanec: Dubéci, Martin (PS)
Druh vystúpenia: Vystúpenie s faktickou poznámkou

22. Ďakujem veľmi pekne. Ja sa ospravedlňujem za to, že teda emócie mnou lomcovali, ale je to tak. No keď počujete, že vláda musí v čase najväčšieho prepúšťania, aké sme tu za dlhé doby počuli, ja som zabudol na to, že sú články o tom, že fabriky prepúšťajú. No tak teraz som si na to spomenul, že také veci existujú, na to, že transakčná daň, na to, že milión ľudí ohrozených chudobou, a potom sa postaví predstaviteľ koalície a hovorí o Georgovi Sorosovi. Normálne jako, pán predseda, vy ste hovorili, že nech to len ľudia vidia. No tak nech to len ľudia vidia, kolegovia, nech to len ľudia vidia, že v utorok 15. 4. 2025, čo musí rokovať Národná rada, o nejakom fantazmagorickom návrhu a o tom, že George Soros tu niečo akože riadi. Americký 90-ročný židovský miliardár. Lebo vy už nič iné neviete robiť, len proste na toto sa vyhovárať, že to je normálne, že to je smiešne, to je hanba, to je trápne, to je neúctivé voči aj vašim voličom, ktorí normálne že majú dennodenné existenčné problémy a namiesto toho, aby sme sa zaoberali nimi a nesúhlasili, kľudne nesúhlasili, ale aspoň aby sme nimi zaoberali, tak namiesto toho proste tu riešime tieto sprostosti, lebo to sa inak nedá ani nazvať. Ale som rád, som rád, že aspoň dnes prišli koaliční kolegovia, pán poslanec, mali ste to dobre, lebo keby ste v piatok prednášali o ústave, tak by to bolo prázdnejšie, tak možno aspoň vidíme, že je to nejaká priorita. A teda druhá poznámka k pánovi Šefčovičovi, povedzte o tom Green Deale, to ma tak prekvapilo, že ako kriticky ste sa k nemu vyjadrili. Ja neviem, máte ho v strane, pokiaľ viem. Ale určite niekto má číslo u vás a že ste aký kritický voči tomu Green Dealu, tak Maroš Šefčovič, váš nominant, je veľký presadzovateľ Green Dealu, tak opäť dúfam, že čo to najviac ľudí vidí. Nerozumiem tomu, možno si to povedzte u vás, u mladých vlkov, a teda to, že aké to je nefér, že pán Bödör môže chodiť na úrad vlády a nemusí to nikde hlásiť, ale mimovládky tu budeme šikanovať, tak o tom si povieme v rozprave. Ďakujem pekne. (Potlesk.)
33. schôdza NR SR - 11.deň - B. popoludní
Dátum: 2025-04-10
Poslanec: Dubéci, Martin (PS)
Druh vystúpenia: Vystúpenie s faktickou poznámkou

13. Je to tak. Ja som pozorne počúval, teda ďakujem veľmi pekne pani ministerke za odpoveď. V tej prvej časti teda ste spomínali taký kritický postoj voči minulým vládam a vlastne obhajujúci postoj voči tej dani, a len aby som si to ujasnil, lebo už aj teda predseda SNS Andrej Danko sa vyjadril v prospech zrušenia tej dane. Vyjadril sa pán predseda kultúrneho výboru v jednej diskusii – aj opakovane som to videl – v prospech zrušenia tej transakčnej dane. Pán Taraba sa vyjadril v prospech zrušenia transakčnej dane, ak sa nemýlim. Tak možno, keby ste to aj v tomto kontakte, kontexte povedali vaše osobné nejaké politické stanovisko, že či vy teraz, keďže z SNS prichádzajú, ako naozaj si to nevymýšľam, iniciatívy na, na zrušenie dane, že či vy osobne, neviem, či keď to bude na vláde, alebo proste keď budete mať možnosť sa k tomu nejako vyjadriť, že keby teraz došlo k zrušeniu transakčnej dane, takže či vy, vy sa za to postavíte. Ďakujem pekne.
33. schôdza NR SR - 10.deň - B. popoludní
Dátum: 2025-04-09
Poslanec: Dubéci, Martin (PS)
Druh vystúpenia: Vystúpenie s faktickou poznámkou

113-2 Samozrejme, ja viem, že tie bezhotovostné platby nie sú spoplatnené, máte pravdu, ale to, čo to robí, je, že to tlačí ľudí, aby išli do šedej ekonomiky, aby čo najviac platieb držali mimo proste svoje účtovníctvo, však preto napríklad aj tá výnimka ohľadom poštovej poukážky sa teraz dostáva do hry, že naozaj sa to rieši, že akým spôsobom mať čo najmenej vecí na účte. Samozrejme, mnoho z týchto vecí bude v sivej ekonomike, jednoducho ten efekt tej dane a deje sa to, teraz ja už neviem, kto si to ako vyrátal, to nie je moja starosť, ale naozaj môžem vám potom povedať, choďte sa do toho podniku pozrieť, je päť minút od Kohútovej a nech sa páči, spýtajte sa tých ľudí, že prečo to tak robia, ale opatrne s tým, že teda poslanec, to by som teda neodporúčal vzhľadom na ich náladu. Ďakujem ešte raz všetkým kolegom za pripomienky. (Potlesk.)
33. schôdza NR SR - 10.deň - B. popoludní
Dátum: 2025-04-09
Poslanec: Dubéci, Martin (PS)
Druh vystúpenia: Vystúpenie s faktickou poznámkou

62. Ďakujem za slovo, pán predsedajúci. Ja musím len potvrdiť to, čo povedal pán poslanec Dej ohľadom tých platieb bezhotovostných. Mňa naozaj ako udivuje, že sme dospeli do momentu, kedy má začať človek cítiť blbo voči malému podnikateľovi, keď ide zaplatiť kartou, ale holt tak sú nastavené pravidlá. A ja môžem len potvrdiť, že v podniku, ktorý je teda neďaleko poslaneckých ubytovní na Kohútovej, na druhý deň, na druhý deň od zavedenia tohto zákona bola tam spustená táto možnosť. Úplne by som sa asi tam nechválil poslaneckým preukazom, keď tam budem platiť kartou alebo tak celkovo. Naozaj že ihneď, ihneď sa to transformuje a ja mám pocit, že do mesiaca to budú mať takto všetci, čo je teda tiež vizitka možno tohto zákona. Ale musím povedať, že to stále nebolo najbizarnejšia vec, lebo keď som si dnes prečítal v jednom ekonomickom denníku to, že sa ľudia vracajú k platobnej metóde z 19. storočia, neviem, či to tu už niekto spomínal v pléne, ja sa ospravedlňujem, ale teda ďalší podnikatelia sa začali po 1. apríli vracať k platobnej metóde vymyslenej v 19. storočí, poštovým poukazom. Priemerná hodnota našich faktúr je do 1 500 eur, poplatok na pošte je za takýto preukaz 2,5 eura, transakčná daň by bola 6, píše podnikateľ pre Denník N, snáď to nie je problém, pri platbe 15-tisíc eur by bola transakčná daň 40 eur, ale pošta by si účtovala len poplatok 5,50. No tak ja už neviem, čo viacej k tomuto treba povedať.
33. schôdza NR SR - 10.deň - B. popoludní
Dátum: 2025-04-09
Poslanec: Dubéci, Martin (PS)
Druh vystúpenia: Vystúpenie s faktickou poznámkou

36. Ďakujem za slovo a vitajte, pán predsedajúci. My sme tu v plnom počte, lebo nám na téme záleží. Je mi ľúto, lebo som chytil taký moment istej existenčnej úzkosti, kedy pán poslanec Hargaš predstavoval tie rôzne nápady, ako by sa teda dali nájsť tie úspory a pán minister krútil hlavou, že sa to nedá, že to je málo. Ale neviem, však má možnosť vystúpiť, ja ho potom aj rád pozvem do rozpravy aj keď budem vystupovať ja. A tak som, tak som naozaj rozmýšľal nad tým, že či je to tak, že v koalícii si úprimne myslia, že vlastne existujú len dva svety. Jeden, v ktorom sa schváli Ficova hlúpa transakčná daň, ja to musím povedať, naozaj s tým všetkým, že tam ľudia tomu veria, že my sme nemali na výber. Museli sme urobiť toto, neexistuje žiaden iný nástroj, neexistuje žiadne iné opatrenie a nedá sa usporiť na druhej strane, lebo jednoducho sa to nedá. To je to, a ja však ja chodím aj do diskusií s kolegami z koalície hore-dole a ja všade počujem, nedá sa. Veď sú aj také tie tričká, že nedá sa, nemáme, nemôžeme ako v duchu nejakej slovenskej administratívnej kultúry, čo sme iné mohli spraviť, tak sme skúsili tento experiment. Lebo mohli sme síce, tu pán poslanec spravodajca Karas nemusel navrhnúť doživotnú rentu pre pána prokurátora, ale to je málo, aj tie mercedesy sú málo, aj tie biznisy sú málo. To je také celé také nihilistické povzdychnutie, nič sa nedá robiť, môžme robiť len transakčnú daň. Čo sa dá iné robiť? Ako naozaj tam sedeli a čo bude. Niekto bol nejaký míting, niekde na ministerstve, ku ktorému sa ja stále snažím dopátrať a tam si povedali, že chlapi, dámy, čo ideme robiť? No nedá sa nič iné robiť, musíme urobiť len tú transakčnú daň. Síce ju robili len vo Venezuele a v Maďarsku, ale naozaj na Slovensku z nejakého dôvodu neexistovali iné dve cesty, ktorou sa svet mohol vybrať, respektíve jediná cesta, ktorou sa svet mohol vybrať v tomto multiverze, a to bolo, že sa teda zavedie tá transakčná daň. Ja tomu naozaj nerozumiem teda. Nič iné sa nedá robiť.
33. schôdza NR SR - 10.deň - B. popoludní
Dátum: 2025-04-09
Poslanec: Dubéci, Martin (PS)
Druh vystúpenia: Vystúpenie s faktickou poznámkou

6. Ďakujem za slovo, pán predsedajúci, a ja sa teda pripájam k tej kritike, ktorá sa tu opakovane ozýva ohľadom tej dane. A však je to už taká dlhšia rozprava a otvárajú sa tu rôzne otázky, niektoré sú zodpovedané, niektoré nie sú zodpovedané, a mňa teda veľmi baví tá otázka, že vlastne kto to vymyslel. No naozaj mňa to ako, však niekto musel vymyslieť, niekto, predpokladám, kto bol platený z verejných financií, niekto, kto na ministerstve financií to prešlo celým systémom, to kým sa vypodpisuje, tak to aj, aj neviem koľko, sedem ľudí tam musí dať pod to podpis, potom musí prísť minister, ktorý by tu mohol sedieť, ale tak je niekde inde, ale stále že sa neobjavil jeden človek, ktorý by sa teda prihlásil o slovo a povedal by viete čo, vy tomu nerozumiete, opozícia, lebo ste neviem akí, hentakí, nechcete tomu rozumieť. Ten argument je proste nasledovný, je toto pre toto dobré. A celý čas, ako tu sme, a teda nečakám ani od pána ministra, že tu bude, to povie, však nie je to ani, vytiahol si zápalku teda zastupiteľskú a sedí tu, že niekto keby mu to len povedal, že pre toto sme si mysleli, že to je dobrý nápad. Len by ma naozaj zaujímal ten človek. A ja neviem, to je nejaký, nejaký opakujúci sa problém, že tak, ako sme tu mali zmenu ústavy v piatok a vtedy tiež nikto... (Prerušenie vystúpenia predsedajúcim.) Danko, Andrej, podpredseda NR SR Reagujte na vystupujúceho, prosím. Dubéci, Martin, poslanec NR SR Ja len reagujem na nedostatok argumentov, že sme nevideli zo strany predkladateľa dostatočné množstvo argumentov predložené. To je, by som povedal, taká procesná otázka, ale nevadí, idem ďalej. Každopádne ja som rád ale, že to pán predsedajúci sledoval, lebo my s napätím budeme sledovať jeho tlačovú konferenciu o 15.00 h, kedy sa mi zdá, že aj on k tomu niečo povie. Možno aj pán minister to bude s napätím sledovať, hej, celá koalícia to bude s napätím sledovať, a snáď, snáď padne na úrodnú pôdu aspoň táto rozprava v tejto forme. Ďakujem pekne.
33. schôdza NR SR - 8.deň - A. dopoludnia
Dátum: 2025-04-04
Poslanec: Dubéci, Martin (PS)
Druh vystúpenia: Vystúpenie s faktickou poznámkou

219. Ďakujem pekne. Tak ja nadviažem teda na, na kolegu Hlinu v tom, že teda sám videl, že tu bolo málo ľudí, a teda Slavín sa kladie teraz, ale od rána tu naozaj nik nebol, a je to termínovaný bod na piatok. Ja som mal za to, že vlajková loď koalície pána premiéra si vyvolá väčšiu mobilizáciu na strane koalície, ale tak to je. No proste pre mňa neexistuje väčší dôkaz ako to, že tu nikto neobhájil, nikto nevystúpil zo strany koalície, a teraz naozaj už, už hovorím, nech je to aj pre záznam a večnosť zaznamenané – teraz tu už nikto nie je. Teda okrem pána poslanca Saloňa, ktorého oficiálne teda... a pani poslankyňa Plevíková prišla, naozaj to sú hrdinovia a verím, že to, že v SMER-e vám to, ako vedia o tom, dúfam, že, kolegovia, lebo ja viem, aké to je byť posledný, tak dúfam, že to ocenia, pán poslanec Saloň a pani poslankyňa Plevíková, ale, ale to je málo, no. Málo na to, že chcete stavať hrádzu proti, proti progresivizmu, a pre mňa to je len dôkaz toho, ako povedal pán, pán Hlina veľmi sebe svojským spôsobom, že nie je porobené . Nie je porobené a mne to príde proste smutné, šialené, zlé, že časť Národnej rady minieme na to, že sem príde vládna strana, ktorá tu vládla štrnásť rokov, ktorú kritizuje, mimochodom, aj pán spravodajca Krátky veľmi ostro. Ale namiesto toho, aby sme sa venovali tej kritike, namiesto to, aby sme urobili niečo pre to, aby sa táto republika niekam pohla, tak si tu necháme diktovať témy Robertom Ficom. Takže prosím všetkých, nenaskočme na túto vlnu.
39. schôdza NR SR - 14.deň - B. popoludní
Dátum: 2025-09-30
Poslanec: Demečko, Dávid (HLAS - SD)
Druh vystúpenia: Vystúpenie v rozprave

Vážený pán predsedajúci v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenie uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z 73 zákona o rokovacom poriadku odporúčam, aby sa národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Zároveň odporúčam aby výbory uvedený návrh prerokovali do 30 dní a v gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci prosím otvorte rozpravu k uvedenému návrhu zákona.
35. schôdza NR SR - 2.deň - B. popoludní
Dátum: 2025-05-28
Poslanec: Demečko, Dávid (HLAS - SD)
Druh vystúpenia: Vystúpenie v rozprave

30. Ďakujem za slovo. Vážený pán predsedajúci, predkladám návrh zákona do druhého čítania, ktorým sa mení zákon č. 83/1990 Zb. o združovaní občanov v znení neskorších predpisov. Návrh zákona upravuje zmenu vecnej príslušnosti registrovaného úradu, kedy prechádza z ministerstva na okresné úrady v sídle kraja. Zámerom návrhu zákona je, aby aj agenda prešla na tie okresné úrady v sídle kraja, a zároveň návrh zákona určuje miestnu príslušnosť, pre ktorú bude rozhodujúce sídlo združenia. Navrhovaná zmena má za cieľ zefektívnenie výkonu štátnej správy na úseku registrácie mimovládnych neziskových organizácií, tak ako som už uviedol v prvom čítaní. V súčasnosti túto predmetnú agendu vybavuje na ministerstve vnútra päť až šesť zamestnancov, po novom to budú približne traja, štyria zamestnanci na každom okresnom úrade v sídle kraja. Ďakujem. Skončil som.
33. schôdza NR SR - 6.deň - A. dopoludnia
Dátum: 2025-04-02
Poslanec: Demečko, Dávid (HLAS - SD)
Druh vystúpenia: Vystúpenie v rozprave

6. Ďakujem pekne za slovo, pán predsedajúci. Dovoľte mi, aby som vyslovil zdôvodnenie, prečo prichádzam s pozmeňujúcim návrhom. Zmeny sa týkajú len posunutia účinnosti zákona a s tým súvisiaceho dátumu v prechodnom ustanovení, to znamená, že z pôvodného dátumu 1. marca 2025 to prejde na 1. mája 2025, keďže došlo k časovému predĺženiu rokovania Národnej rady Slovenskej republiky. Teraz by som poprosil, pán predsedajúci, aby ste mi zastavili čas, budem čítať pozmeňujúci návrh poslancov Národnej rady Slovenskej republiky Richarda Eliáša a Dávida Demečka k vládnemu návrhu zákona o ochrane svedka, o zmene a doplnení niektorých zákonov, tlač 584. Ďakujem. 1. V čl. 1 § 23 sa slová „28. februára” nahrádzajú slovami „30. apríla”. 2. V čl. V sa slová „1. marca” nahrádzajú slovami „1. mája". Ďakujem, pán predsedajúci, skončil som.
33. schôdza NR SR - 2.deň - B. popoludní
Dátum: 2025-03-26
Poslanec: Demečko, Dávid (HLAS - SD)
Druh vystúpenia: Vystúpenie v rozprave

112. Ďakujem za slovo, pán predsedajúci. Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie, ktoré sa konalo 26. marca 2025. Na tajné hlasovanie o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie bolo vydaných a poslanci si osobne prevzali 79 hlasovacích lístkov, teda na voľbe bolo prítomných 79 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie všetci poslanci odovzdali hlasovacie lístky. Zo 79 odovzdaných hlasovacích lístkov boli všetky platné. Zo 79 platných hlasovacích lístkov overovatelia zistili, že o návrhu na voľbu poslanca Ivana Ševčíka za predsedu Výboru Národnej rady Slovenskej republiky pre pôdohospodárstvo a životné prostredie hlasovalo za 73 poslancov, proti 1 poslanec, zdržalo sa 5 poslancov. Podľa čl. 92 ods. 1 Ústavy Slovenskej republiky a podľa § 2 ods. 3 písm. b) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu Výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre pôdohospodárstvo a životné prostredie zvolený poslanec Ivan Ševčík. (Potlesk.) Ďakujem.
33. schôdza NR SR - 2.deň - A. dopoludnia
Dátum: 2025-03-26
Poslanec: Demečko, Dávid (HLAS - SD)
Druh vystúpenia: Vystúpenie v rozprave

4. Ďakujem pekne, vážený pán predsedajúci, dovoľte, aby som predniesol správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky do vojenskej operácie KFOR v Kosove, tlač 657. Výbor Národnej rady Slovenskej republiky pre obranu a bezpečnosť ako gestorský výbor podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 728 z 20. januára 2025 pridelil návrh na vyslanie príslušníkov ozbrojených síl Slovenskej republiky do vojenskej operácie KFOR v Kosove, tlač 657, na prerokovanie zahraničnému výboru a Výboru Národnej rady Slovenskej republiky pre obranu a bezpečnosť. Oba výbory prerokovali návrh na vyslanie príslušníkov ozbrojených síl Slovenskej republiky do vojenskej operácie KFOR v Kosove v určenej lehote a odporučili Národnej rade Slovenskej republiky na základe čl. 86 písm. l Ústavy Slovenskej republiky vysloviť súhlas s vyslaním príslušníkov ozbrojených síl Slovenskej republiky do vojenskej operácie KFOR v Kosove, tlač 657. Prílohou tejto správy je návrh na uznesenie Národnej rady Slovenskej republiky. Ďakujem, skončil som, otvorte, prosím, rozpravu.
19. schôdza NR SR - 4.deň - A. dopoludnia
Dátum: 2024-09-17
Poslanec: Demečko, Dávid (HLAS - SD)
Druh vystúpenia: Vystúpenie

87. Vážený pán predsedajúci, zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, ktoré sa konalo 17. septembra 2024. Na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby bolo vydaných a poslanci si osobne prevzali 147 hlasovacích lístkov, teda na voľbe bolo prítomných 147 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby všetci poslanci odovzdali hlasovacie lístky. Zo 147 odovzdaných hlasovacích lístkov bolo 5 neplatných a 142 platných. Podľa platných hlasovacích lístkov overovatelia zistili, že za Máriu Kolíkovú hlasovalo 62, hlasovalo proti 71, zdržalo sa hlasovania 9 poslancov. Za Samuela Migaľa hlasovalo za 75, hlasovalo proti 66, zdržal sa hlasovania 1 poslanec. Na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby zvolený Samuel Migaľ. Overovatelia poverujú svojho člena Dávida Demečka oznámiť výsledok hlasovania Národnej rade Slovenskej republiky. Ďakujem, skončil som.
13. schôdza NR SR - 1.deň - B. popoludní
Dátum: 2024-05-09
Poslanec: Demečko, Dávid (HLAS - SD)
Druh vystúpenia: Vystúpenie s faktickou poznámkou

38. Vážený pán predsedajúci, ďakujem za slovo. Ja len, odznelo to hlavne ohľadom Spišskej Novej Vsi a nemocnice, tak pár faktov jasných, na ktoré pán poslanec Stachura možno žiadal aj odpoveď. Celková investícia vo výške 72 mil. s DPH, z plánu obnovy dostane nemocnica 44,7 mil. eur s DPH. Zvyšok zainvestuje Penta z vlastných zdrojov, z vlastných zdrojov, ktoré sa započítavajú v rámci nájomných vzťahov s KSK. Nemocnica v Spišskej Novej Vsi nie je vo vlastníctve Penty, ale vlastní ju Košický samosprávny kraj. Po jej dokončení prevedie Penta celé, celý majetok do vlastníctva KSK. O rovnaké predĺženie, ako požiadala Nemocnica v Spišskej Novej Vsi, požiadala aj nemocnica v Martine a nemocnica v Banskej Bystrici, tak ako už spomínal pán minister Raši, a ministerstvo zdravotníctva disponuje právnymi analýzami, ktoré preukazujú, že tento postup bol v súlade so zmenou právneho rámca a teda aj revíziou plánu obnovy. Čiže o tie peniaze neprídeme. V rámci toho dodatku a predĺženia do 30. 6. 2026 bude full fit-out stav 34 lôžok a 121 lôžok na úrovni shell core. Na konci roku ´28 sa odovzdá všetkých 155 lôžok na úrovni full fit-out. A čo sa týka toho obvinenia NAKY alebo toho OLAF-u, jediné vyšetrovanie, ktoré dnes prebieha, je vyšetrovanie, ktoré podala bývalá štátna tajomníčka pani Dunajová Družkovská za hnutie SLOVENSKO v roku 2023, ale ktoré sa vedie voči rozhodnutiu bývalého ministra pána Lengvarského. A ešte k pánovi poslancovi Majerskému, žiaden orgán nepreveruje verejné obstarávanie v Pente, alebo nikto nepreveru... (Prerušenie vystúpenia časomerom.)
39. schôdza NR SR - 12.deň - A. dopoludnia
Dátum: 2025-09-26
Poslanec: Dubéci, Martin (PS)
Druh vystúpenia: Vystúpenie v rozprave

Ďakujem pekne pán poslanec, otváram ústnu rozpravu. Pýtam sa, či sa chce niekto prihlásiť? Nik sa nechce prihlásiť. Uzatváram možnosť prihlásiť sa do ústnej rozpravy, do ktorej sa nik neprihlásil, a preto vyhlasujem všeobecnú rozpravu za skončenú. Stanovisko nechce zaujať ani navrhovateľ, ani spravodajkyňa, preto prerušujem rokovanie o tomto bode programu. Ďalej nasleduje rokovanie o návrhu poslancov Jurík, Plavákovej, Števulovej, Kleinert a Valáška na prijatie uznesenia Národnej rady Slovenskej republiky k návratu unesených ukrajinských detí, tento návrh má tlač 927, poprosím poslankyňu Jurík, aby návrh predniesla.
35. schôdza NR SR - 14.deň - B. popoludní
Dátum: 2025-06-17
Poslanec: Dubéci, Martin (PS)
Druh vystúpenia: Vystúpenie v rozprave

Ďakujem veľmi pekne za slovo a teda ďakujem kolegom v pléna, aj pánovi predsedajúcemu za ochotu a flexibilitu. Dovoľte, aby som predniesol na rokovanie Národnej rady návrh uznesenie k poslaneckému prieskumu na štatistickom úrade odo mňa, pani poslankyni Mesterovej a Števulovej. Predmetom tohto ustanovenia je veľmi základná elementárna jednoduchá hypotéza, že Štatistickú rad by nemal robiť stranícke prieskumy a v tomto duchu navrhujeme, aby Národná rada prešetrila či k niečomu takému dochádza samozrejme v súlade s paritou a pomerným zastúpením všetkých poslaneckých klubov. Ďakujem veľmi pekne, skončil som.